**Csongrád Város Polgármesterétől**

Száma: Önk/154-1/2020.

Témafelelős: Cseri Gábor

***ELŐTERJESZTÉS***

**Csongrád Városi Önkormányzat Képviselő-testületének**

**2020. október 29-ei ülésére**

**Tárgy:** A Belsővárosi Szent Rókus-templom felújításának előkészítése

# Tisztelt Képviselő-testület!

A Szent Rókus-templom 2023-ban ünnepli 300. évfordulóját. Csongrád legrégebbi ma is látható és működő műemlék épülete. Az épület utolsó felújítása 2010-ben történt meg, ami a külső burkolat, a tető és ereszcsatorna felújítását tartalmazta. Az épületet szakaszosan aláfalazták és új padlózat készült. Az eltelt évek időszerűvé teszik a belső felújítást, a falfestmények és szobrok restaurálását.

Az előterjesztés 1. sz melléklete tartalmazza a csongrádi templomok felújításáról szóló rövid összefoglalót. A 2. sz melléklet a Szent Rókus-templom felújításának előzetes árkalkulációját.

A Szent Rókus-templom a Magyar Állam tulajdonában van, ezért mindenképpen szükséges felvenni a kapcsolatot a Miniszterelnökséggel és a Szeged-Csanádi Egyházmegyével,a lehetséges pályázatok, támogatások és engedélyek érdekében.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

## HATÁROZATI JAVASLAT

Csongrád Városi Önkormányzat Képviselő-testülete megtárgyalta „A Belsővárosi Szent Rókus-templom felújításának előkészítése.” című előterjesztéstés az alábbi döntést hozza:

1. A Képviselő-testület felhatalmazza a polgármestert, hogy a felújítás ügyében vegye fel a kapcsolatot a Miniszterelnökség egyházi és nemzetiségi kapcsolatokért felelős államtitkárságával, valamint a Szeged-Csanádi Egyházmegyével.

Határidő: 2021. május

Felelős: Bedő Tamás polgármester

2. A Képviselő-testület köszönetét fejezi ki Hoffer Andrea, festő-restaurátor művész, restaurátor szakértőnek a felmérés és az árkalkuláció elkészítéséért, továbbá Fábiánné Dr Gyöngyössy Orsolya néprajkutatónak az összefoglaló elkészítéséért.

Erről értesítést kapnak:

1. A Képviselő-testület tagjai
2. Cseri Gábor alpolgármester
3. Fejlesztési és Üzemeltetési Iroda
4. Gazdálkodási Iroda

Csongrád, 2020. október 20.

 Bedő Tamás

polgármester